stanford-oval/wikipedia huggingface dataset:
Hugh Jackman

| Hugh Jackman |
| --- | --- |
 Hugh Jackman Loganin ensi-illassa vuonna 2017.
Henkilötiedot
Koko nimi:  Hugh Michael Jackman
Syntynyt: 12. lokakuuta 1968 (ikä 56) Sydney, Uusi Etelä-Wales, Australia
Ammatti:  näyttelijä, tuottaja, laulaja, tanssija
Puoliso:  Deborra-Lee Furness (1996–2023)
Lapset:  2 (adoptoitua)
Näyttelijä
Aktiivisena:  1994–
Merkittävät roolit:   X-Men  The Prestige  Les Misérables  Vangitut 
Palkinnot
 Parhaan miespääosan Golden Globe   2012 Les Misérables   
 Nimikirjoitus
Aiheesta muualla
IMDb 
Elonet
Hugh Michael Jackman (s. 12. lokakuuta 1968 Sydney, Uusi Etelä-Wales) on australialainen näyttelijä, joka tunnetaan muun muassa roolistaan Wolverine-supersankarina X-Men-elokuvasarjassa. Hän näytteli Jean Valjeania vuoden 2012 musikaalielokuvassa Les Misérables, josta hän sai Golden Globen ja ensimmäisen Oscar-ehdokkuutensa.
Jackman tunnetaan myös teatterimusikaalista The Boy from Oz, josta hänet palkittiin Tony-palkinnolla.
Elämäkerta

Hugh Jackman syntyi Sydneyn kaupungissa Australiassa englantilaisten vanhempiensa perheen viidenneksi ja nuorimmaksi lapseksi. Jackmanilla on myös häntä nuorempi sisarpuoli. Hänen äitinsä palasi takaisin Englantiin Jackmanin ollessa kahdeksanvuotias ja hän jäi kirjanpitäjänä toimineen isänsä Chrisin luokse.
Jackman tapasi australialaisen Corelli-televisiosarjan kuvauksissa vuonna 1995 Deborra-Lee Furnessin, ja he menivät naimiisiin seuraavana vuonna. Heillä on kaksi adoptoitua lasta. Pariskunta erosi syksyllä 2023.
Elämäkerta > Ura

Jackman on näytellyt australialaisissa elokuvissa Erskineville Kings (1998) ja Paperback Hero (1999). Elokuvia ei ole julkaistu Suomessa. Hänen ensimmäinen elokuvansa Yhdysvalloissa ja Hollywoodissa on X-Men (2000), joka oli samalla myös Jackmanin läpimurto. Alun perin Wolverinen rooliin oli suunniteltu muusikko Glenn Danzigia. Vuosina 2000–2024 Jackman on esittänyt Wolverinen hahmoa kymmenessä eri elokuvassa, joista kahdeksassa pääosassa ja kahdessa pienessä cameo-roolissa. X-Men-elokuvien lisäksi Jackman on näytellyt myös muun muassa hakkerielokuvassa Salasana: Swordfish (2001), romanttisissa komedioissa Teoria miehistä (2001) ja Kate & Leopold (2001) sekä hirviöiden metsästäjänä Van Helsingissä (2004). Vuonna 2006 sai ensi-iltansa kuusi Jackmanin elokuvaa: X-Men: Viimeinen kohtaaminen, Scoop, The Fountain, The Prestige sekä animaatiot Virran viemää ja Happy Feet.
Hugh Jackman on myös tunnettu teatterityöstään. Aloittaessaan uraansa vierailemalla televisiosarjoissa, kuten Law of the Land, Blue Heelers ja Lumisen virran mies, hän esiintyi musikaaleissa Kaunotar ja Hirviö (1995), ilkeänä Gastonina; Sunset Boulevard (1996) ja Oklahoma! jossa hän esitti Curlya. Laulu- ja tanssitaitonsa hän näytti Yhdysvalloille musikaalissa Carousel (2002), mutta viimeistään Broadwayllä esitetyssä The Boy from Ozissa (2003), josta hän sai Tony-palkinnon parhaana musikaalinäyttelijänä. The Boy from Ozissa Jackman näyttelee kuuluisaa australialaista viihdetaiteilijaa, laulaja ja laulunkirjoittaja Peter Allenia.
Jackman on juontanut Tony-palkintogaalan peräti kolmesti peräkkäin, vuosina 2003, 2004 ja 2005, joista vuoden 2004 juonnolla hän voitti Emmyn. Vuonna 2009 hän juonsi Oscar-gaalan.
Aiheesta muualla

Wikimedia Commonsissa on kuvia tai muita tiedostoja aiheesta .
Hugh Jackman Internet Movie Databasessa. (englanniksi)
Hugh Jackman Elonetissä.
Latva-artisokka

| Latva-artisokka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Artisokat Cynara
Laji::  scolymus
Kaksiosainen nimi
 Cynara scolymus  L. 
Katso myös
   Latva-artisokka Wikispeciesissä   Latva-artisokka Commonsissa 
Infobox OKNimi-testi OK: 
Latva-artisokka (Cynara scolymus) on monivuotinen ruohovartinen viljelyskasvi. Se voi kasvaa jopa kaksi metriä korkeaksi. Latva-artisokasta syötäväksi kelpaava osa on mehevät kehtosuomut ja kukkapohjus. Ne kerätään kukkien ollessa nupulla. Nuput kasvavat lehtihankoihin.
Kasvi on alun perin kotoisin Pohjois-Afrikasta tai Sisiliasta, josta se on kulkeutunut vähitellen Eurooppaan. Ensimmäinen kirjallinen tieto kasvin esiintymisestä Manner-Euroopasta on vuodelta 1466, jolloin mainittiin, että kasvi on siirretty Napolista Firenzeen.
Latva-artisokan kasvuaika on hyvin pitkä, Suomessa taimet pitää esikasvattaa jo helmikuulla, että ne ehtivät tehdä satoa. Periaatteessa latva-artisokka on monivuotinen, mutta selvitäkseen ankarista talvista se tarvitsee kylmillä alueilla tehokkaan suojauksen.
Aiheesta muualla

Suomen Lajitietokeskus: Latva-artisokat – Cynara cardunculus Scolymus-Ryhmä
ITIS: Cynara scolymus (englanniksi)
United States Department of Agriculture (USDA): Cynara scolymus (englanniksi)
Suomalaiset hyötypuutarhakasvit
| --- | --- |
Juurekset:   lanttu  mustajuuri  nauris  palsternakka  porkkana  piparjuuri  punajuuri  retiisi  selleri 
Kaalit:   keräkaali  kiinankaali  kukkakaali  kyssäkaali  lehtikaali  punakaali  parsakaali  ruusukaali  kurttu- eli savoijinkaali 
Kurkkukasvit:   kurkku  kesäkurpitsa  kurpitsa  spagettikurpitsa 
Mausteet:   basilika  humala  kirveli  krassi  kumina  kurkkuyrtti  kynteli  lipstikka  meirami  minttu  persilja  rakuuna  rosmariini  salvia  sitruunamelissa  tilli  timjami 
Mukulakasvit:   maa-artisokka  peruna 
Palkokasvit:   herne  härkäpapu  tarhapapu 
Sipulit:   hillosipuli  ilmasipuli  jättisipuli  purjo  sipuli  ruohosipuli  ryvässipuli  valkosipuli  vihersipuli 
Muut kasvikset:   endiivi  fenkoli  latva-artisokka  lehtisalaatti  lehtiselleri  mangoldi  maissi  paprika  parsa  pinaatti  raparperi  tomaatti
Leo Seppälä

Leo Ensio Seppälä (22. huhtikuuta 1927 Valkeala – 16. huhtikuuta 2020 Espoo) oli suomalainen yritysjohtaja, joka sai kauppaneuvoksen arvonimen.
Seppälän vanhemmat olivat kauppias Aarne Seppälä ja Ester Salonen ja puolisot vuodesta 1950 Kaarina Hakala ja vuodesta 1975 Magdalena Brunell. Seppälä kävi keskikoulun Helsingin toisessa suomalaisessa lyseossa 1944 ja valmistui merkonomiksi Lahden kauppaopistosta 1948. Hän suoritti myös useita koti- ja ulkomaisia liikkeenjohdon kursseja. Seppälä oli isänsä omistaman kaupan harjoittelija 1944–1946, Osuusliike Hämeen myyjä Hämeenlinnassa 1948, Osuusliike Sisämaan myymäläntarkastaja Viitasaarella 1948–1952, SOK:n koulutusosaston kouluttaja 1952–1956, harjoittelija Hampurissa 1957, SOK:n Tampereen, Kuopion ja Kotkan konttorinjohtajien assistentti 1958–1960, Porin konttorin johtaja 1961–1967, suunnittelujohtaja Helsingissä 1967–1969 ja Turun konttorin johtaja 1970–1985. Hän oli myös Viitasaaren työväenopiston kirjanpidon opettaja 1949–1952 ja hänellä oli lukuisia osuustoiminnallisen kaupan alan ja muita luottamustehtäviä. Sotilasarvoltaan Seppälä oli reservin kapteeni (1978). Hän sai kauppaneuvoksen arvonimen 1980.
Homilšan metsien kansallispuisto

| --- | --- |
Sijainti:  Harkovan alue, Ukraina
Lähin kaupunki:  Zmijiv
Pinta-ala:  143,1480 km²
| --- | --- |
Tyyppi:  Kansallispuisto 
Perustettu:  6.9.2004
Hallinto:  gomilsha.org.ua
muokkaa - muokkaa wikitekstiä - muokkaa Wikidataa
Homilšan metsien kansallispuisto (ukr. Національний природний парк «Гомільша́нські ліси», Natsionalnyi pryrodnyi park "Homilšanski lisy") on kansallispuisto Ukrainan Harkovan alueen keskivaiheilla. Vuonna 2004 perustetun kansallispuiston pinta-ala on 143,1480 neliökilometriä. Puiston muodostavat metsät sijaitsevat pääosin Donetsjoen länsipuolella, Koropoven, Velyka Homilšan ja Suh’a Homilšan kylien välillä sekä ympäristöissä. Puiston hallinto sijaitsee Koropoven kylässä.
Aiheesta muualla

Kuvia tai muita tiedostoja aiheesta Homilšan metsien kansallispuisto Wikimedia Commonsissa
Natsionalnyi pryrodnyi park "Homilšanski lisy" (ukrainaksi) (gomilsha.org.ua)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Homilsha Woods National Nature Park
Käännös suomeksi
Leo Schwarz

Leo Schwarz vuonna 1984
Leo Schwarz (9. lokakuuta 1931 – 26. marraskuuta 2018) oli saksalainen roomalaiskatolinen piispa. Hänet vihittiin papiksi Trierin hiippakuntaan 31. heinäkuuta 1960 ja nimitettiin Trierin vihkipiispaksi sekä Abbir Germanicianan titulaaripiispaksi 4. tammikuuta 1982. Piispaksi vihkiminen seurasi 28. maaliskuuta. Pääkonsekraattorina toimi Hermann Josef Spital, jota avustivat Carl Schmidt ja Óscar Andrés Rodríguez Maradiaga.
Schwarz jäi eläkkeelle 14. maaliskuuta 2006.
Latvajärvi (Jämsä)

| Latvajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°57′36″N, 25°13′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.516.1.004
Mittaustietoja
Pinnankorkeus:  119,6 m 
Rantaviiva:  2,1 km 
Pinta-ala:  0,19 km² 
 fiLatvajärvi 
Latvajärvi on Jämsässä Jämsänkosken keskustan koillispuolella sijaitseva 19 hehtaarin laajuinen järvi. Etäisyys Jämsän keskustasta on 11 kilometriä pohjoiskoilliseen ja Tampereelta 93 kilometriä koilliseen.
Maantiede

Latvajärven kaakkois–luoteissuuntainen ulottuvuus on 850 metriä. Järvi on saareton ja sitä ympäröi mäkinen maasto. Etelässä on Omenavuori eli Latvavuori, joka kohoaa ylängöksi yli 200 metriä merenpinnan yläpuolelle. Myös pohjoisessa on mäkimaastoa yli 160 metriä mpy. Kaakossa ja luoteessa on alavampaa. Puolitoista kilometriä kaakkoon sijaitsee Mustajärvi. Kolme kilometriä luoteeseen sijaitsee Sovijärvi, jonne Latvajärvestä virtaa laskuoja. Omenavuoren eteläpuolella sijaitsee Saarijärvi. Vajaa kilometri koilliseen sijaitsee Paskajärvi. Latvajärven rannoilla on harvakseltaan asutusta ja peltotilkkuja, järven eteläpuolitse kulkee Orivesi–Jyväskylä-rata.
Latvajärvi sijaitsee Jämsänkosken ja Jämsän historiallisella pitäjärajalla ja entisellä kuntarajalla. Raja kulkee järven halki kaakosta luoteeseen, läntinen puolisko on varsinaisen Jämsänkosken alueella.
Latvajärvi kuuluu Sovijärven valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Sovijärven alueen muut järvet ovat Sovijärvi, Paskajärvi, Mustajärvi, Ala-Läyliä ja Ylä-Läyliä.
Huippuvuoret ja Jan Mayen

Huippuvuoret ja Jan Mayen eli Huippuvuoret-Jan Mayen (norj. Svalbard og Jan Mayen) on kansainvälisen ISO 3166 -standardin määrittelemä Norjan valtion osa, jota tilastointitarkoituksissa käsitellään joskus muusta Norjasta erillisenä yksikkönä. Se koostuu kahdesta, hallinnollisesti täysin toisistaan riippumattomasta ja hallinnolliselta asemaltaan erilaisesta osasta, jotka sijaitsevat noin tuhannen kilometrin etäisyydellä toisistaan Atlantin valtameressä:
Huippuvuoret (mukaan lukien Karhusaari)
Jan Mayen
Alueen 2-kirjaiminen ISO 3166 -tunnus on SJ ja 3-kirjaiminen tunnus on SJM.
ISO 3166 -tunnuksia käytetään muun muassa internetin maakooditunnuksina. Norja on kuitenkin päättänyt olla ottamatta .sj-verkkotunnusta käyttöön, ja Huippuvuorilla käytetään muun maan tapaan .no-tunnusta.
Lauda Europe

| Lauda Europe |
| --- | --- |

 IATA: LW  –  ICAO: LDA 
Kutsukoodi:  BEAUFORT
Perustettu:  2020
Laivaston koko:  29
Emoyhtiö:  Ryanair
Kotipaikka:  Pietà, Malta
Yhtiön sivut:  www.laudaeurope.com
Lauda Europe (IATA: LW, ICAO: LDA, kutsukoodi: BEAUFORT) on maltalainen lentoyhtiö, joka vuokraa koneitaan wet lease -sopimuksilla ja tarjoaa tilauslentoja. Sen kotipaikka on Pietà.
Lauda Europe on Ryanairin tytäryhtiö, ja sen pääasiallinen tarkoitus on lentää emoyhtiönsä lentoja wet lease -sopimuksella. Yhtiö perustettiin vuonna 2020, kun Ryanair lakkautti itävaltalaisen tytäryhtiönsä Laudan ja siirsi sen toiminnot Lauda Europelle.
Laivasto

Maaliskuussa 2023 Lauda Europen laivastoon kuului 29 Airbus A320-200 -konetta, joiden keski-ikä oli 15,9 vuotta.
Lauda Europen Airbus A320-200 kesäkuussa 2021.
Laura Prepon

| Laura Prepon |
| --- | --- |
 Laura Prepon vuonna 2014.
Henkilötiedot
Syntynyt: 7. maaliskuuta 1980 (ikä 44) Watchung, New Jersey, Yhdysvallat
Ammatti:  näyttelijä, ohjaaja
Puoliso:  Ben Foster
Näyttelijä
Aktiivisena:  1995–
Merkittävät roolit:  70’s Show Vielä yhdet Chelsea? Orange Is the New Black
Aiheesta muualla
lauraprepon.com
IMDb 
Laura Prepon (s. 7. maaliskuuta 1980 Watchung, New Jersey, Yhdysvallat) on yhdysvaltalainen näyttelijä ja ohjaaja. Hänet tunnetaan muun muassa Donna Pinciottin roolistaan televisiosarjassa 70’s Show sekä rooleistaan televisiosarjoissa October Road ja Vielä yhdet Chelsea?. Vuosina 2013–2019 Prepon näytteli Alex Vausea televisiosarjassa Orange Is the New Black.
Tausta

Laura Prepon syntyi kuopukseksi lukio-opettaja Marjorielle (o.s. Coll) ja ortopedi Michael Preponille. Hänen äitinsä on irlantilaista ja isänsä venäjänjuutalaista syntyperää. Michael Prepon kuoli 49-vuotiaana sydänleikkauksen aikana vuonna 1993, Lauran ollessa 13-vuotias. Hänellä on neljä vanhempaa sisarusta. Prepon kävi koulua Watchung Hills Regional High Schoolissa ja opiskeli sen jälkeen Total Theatre Lab -teatterikoulussa.
Ura

Uransa alkuaikoina Prepon toimi mallina Brasiliassa, Milanossa ja Pariisissa. Mallinura ei tuntunut omalta Preponille, ja hän tiesi haluavansa näyttelijäksi.
Vuonna 1998 Prepon sai Donna Pinciottin roolin komediasarjasta 70’s Show, joka teki hänestä kansainvälisesti tunnetun. Sarjaa jatkettiin kahdeksan kautta vuoteen 2006 asti. Lisäksi Prepon näytteli vuoden 2002 elokuvassa Slackers – pinnarit.
Prepon näytteli toista pääosaa vuoden 2006 elokuvassa Karla.
Vuonna 2008 Prepon näytteli televisiosarjassa October Road. Hän oli yksi vakituisista näyttelijöistä ja sarjaa tehtiin kahden kauden verran. Sarja on esitetty kerran Suomessa. Vuonna 2009 Prepon vieraili kolmen jakson verran televisiosarjassa Ensisilmäyksellä Karenin roolissa.
Alkuvuonna 2011 Prepon teki vierailun sarjaan Castle, ja tähditti päähenkilönä sarjaa Vielä yhdet Chelsea? (Are you there, Chelsea?), joka perustui kirjailija Chelsea Handlerin kirjoittamaan kirjaan. NBC lopetti ohjelman toukokuussa 2012. Hän vieraili samana vuonna tv-sarjassa Miesten juttuja, jossa näytteli myös 70’s Show’sta tunnettu näyttelijä Danny Masterson. Prepon näytteli Alex Vausea Netflix-alkuperäissarjassa Orange Is the New Black sarjan alusta loppuun vuosina 2013–2019.
Yksityiselämä

Prepon kihlautui loppuvuodesta 2016 ja avioitui kesäkuussa 2018 näyttelijä Ben Fosterin kanssa. He saivat tyttölapsen elokuussa 2017. Prepon asuu perheineen New Yorkissa.
Aiheesta muualla

Kuvia tai muita tiedostoja aiheesta Laura Prepon Wikimedia Commonsissa
Laura Prepon Internet Movie Databasessa. (englanniksi)
Laura Prepon vuonna 2008.
Huippuvuorten luoteisosan kansallispuisto

| --- | --- |
Sijainti:  Huippuvuoret Norja
Pinta-ala:  3 684 km2 (maa)  6 189 km2 (meri)
| --- | --- |
Nimi alkuperäiskielellä:  Nordvest-Spitsbergen
Tyyppi:  Kansallispuisto 
Perustettu:  1973
muokkaa - muokkaa wikitekstiä - muokkaa Wikidataa
Huippuvuorten luoteisosan kansallispuisto on luonnonsuojelualue Huippuvuorten suurimman saaren Länsimaan eli Spitsbergenin luoteisosassa.  Puisto on perustettu vuonna 1973. Sen maa-alueiden pinta-ala on 3 684 km2 ja merialueiden 6 189 km2.
Pustoon kuuluvat Krossfjorden, Magdalenefjorden ja osa Woodfjordenista. Suojelualueeseen kuuluu myös Reinsdyrflyan laaja rannikkotasanko.
Spitsbergenin luoteisosa on maisemaltaan monipuolista, ja puiston alueella on monia kulttuurihistoriallisia kohteita. Willem Barentsz rantautui täällä ensimmäisen kerran vuonna 1596. Virgohamna oli monen naparetken lähtöpaikka, Salomon August Andrée lähti sieltä viimeiselle ilmapalloretkelleen vuonna 1897. Puistossa on valaanpyyntiasemien jäänteitä, jälkiä naparetkistä ja toisen maailmansodan ajalta. Etenkin Magdalenefjorden on risteilyalusten suosima pysähdyspaikka.
Moffenin saari on kookonaan rauhoitettu, ja siellä asuu mursuja. Puistossa elää myös paljon peuroja ja naaleja. Sellaiset saaret, joissa naaleja ei ole, ovat tärkeitä merilintujen pesimäalueita. Kuumien lähteiden ympärillä Bockfjordenissa kasvaa erikoislaatuisia kasvilajeja.
Holmesin piirikunta (Florida)

Holmesin piirikunta (engl. Holmes County) on Yhdysvaltojen Floridan osavaltiossa sijaitseva piirikunta. Sen väkiluku oli 19 617 vuonna 2019. Piirikunnan hallintokeskus on Bonifayn kaupunki. Piirikunta perustettiin 8. tammikuuta 1848.
Aiheesta muualla

Kuvia tai muita tiedostoja aiheesta Holmesin piirikunta (Florida) Wikimedia Commonsissa
Holmestrandin kirkko

| Holmestrandin kirkko Holmestrand kirke |
| --- | --- |

Sijainti:  Holmestrand, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1674
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Holmestrandin kirkko (norj. Holmestrand kirke) on Holmestrandin kunnassa Norjassa sijaitseva puinen Y-kirjaimen mallinen kirkko vuodelta 1674.
Aiheesta muualla

Kuvia tai muita tiedostoja aiheesta Holmestrandin kirkko Wikimedia Commonsissa
Kristina & Lasse

| Kristina & Lasse Kristina Hautala ja Lasse Mårtenson |
| --- | --- | --- |

Julkaisun tiedot
 Julkaistu: 1968
 Levymerkki: Scandia SLP-523
Kristina & Lasse on Kristina Hautalan ja Lasse Mårtensonin yhteinen musiikkialbumi vuodelta 1968. LP-levyn A-puolen laulut esittää Hautala, B-puolen Mårtenson. Levyn 12 kappaleesta neljä on Mårtensonin sävellyksiä ja neljä Sauvo Puhtilan suomennoksia Leslie Bricussen lauluista musikaalielokuvaan Tohtori Dolittle (1967). Valtaosalla kappaleista sovittajana ja yhtyeenjohtajana on Esko Linnavalli, raidoilla A3 ja A4 Jaakko Salo.
Levyn tekoa edelsi Kristina Hautalan ja Lasse Mårtensonin ravintola Adlonissa esitetty ravintolashow lokakuussa 1967. Kuukauden ohjelmistossa olleen show’n oli käsikirjoittanut Jukka Virtanen ja taustamuusikoina soittivat Esko Linnavalli (piano), Heikki Annala (basso) ja Christian Schwindt (rummut).
Kappaleet > A-puoli

Esittäjänä Kristina Hautala.
Kun kello käy – 2.50 (säv. ja sov. Esko Linnavalli, san. Juha Vainio)
Kielletyt käskyt – 2.20 (säv. Lasse Mårtenson, san. Jukka Virtanen, sov. Esko Linnavalli)
Raudanluja – 2.25 (säv. Lasse Mårtenson, san. Per-Ole Nyholm, sov. Jaakko Salo)
Voinko luottaa – 2.40 (”Io ti daro di piu”, säv. Memo Remigi, san. Juha Vainio, sov. Jaakko Salo)
Tienristeyksessä – 3.00 (”At The Crossroads”, elokuvasta Tohtori Dolittle, säv. Leslie Bricusse, san. Saukki, sov. Esko Linnavalli)
Näen silmistäs sen – 2.32 (”When I Look in Your Eyes”, elokuvasta Tohtori Dolittle, säv. Leslie Bricusse, san. Saukki, sov. Esko Linnavalli)
Kappaleet > B-puoli

Esittäjänä Lasse Mårtenson.
Rikas mies jos oisin – 4.25 (”If I Were a Rich Man” musikaalista Viulunsoittaja katolla, säv. Jerry Bock, Sheldon Harnick, san. Esko Elstelä, sov. Esko Linnavalli)
Poika – 2.20 (säv. Lasse Mårtenson, san. Juha Vainio, sov. Esko Linnavalli)
Näin tehdään muistoja – 2.55 (”Making Memories”, säv. Eddie Snyder, Larry Kusik, san. L. Vaajakorpi, sov. Esko Linnavalli)
Viikon tytöt – 2.15 (säv. Lasse Mårtenson, Lilli Fougstedt, san. Kari Tuomisaari, sov. Esko Linnavalli)
Jos kieltä eläinten oppisin – 2.58 (”Talk To The Animals”, elokuvasta Tohtori Dolittle, säv. Leslie Bricusse, san. Saukki, sov. Esko Linnavalli)
Maan kauneus – 3.00 (”Beautiful Things”, elokuvasta Tohtori Dolittle, säv. Leslie Bricusse, san. Saukki, sov. Esko Linnavalli)
Hr. Ms. Jan van Gelder (1937)

| Hr>  Ms. Jan van Gelder |
| --- | --- |


Aluksen vaiheet
Rakentaja:  Gusto, Schiedam
Kölinlasku:  10. lokakuuta 1936
Laskettu vesille:  27. maaliskuuta 1937
Palveluskäyttöön:  13. syyskuuta 1937
Tekniset tiedot
Uppouma:  525 t
Pituus:  56,69 m
Leveys:  7,77 m
Syväys:  2,11 m
Koneteho:  1 600 ihp
Nopeus:  15 solmua
Miehistöä:  45
Aseistus
Aseistus:  1 x 75 mm puoliautomaatti tykki 2 x kaksipiippuista .50" konekivääriä 40 x miinaa
Hr. Ms. Jan van Gelder oli Alankomaiden kuninkaallisen laivaston vuonna 1937 palvelukseen otettu Jan van Amstel -luokan teräsrunkoinen miinanraivaaja.
Valmistus

Alus tilattiin Gustolta Schiedamista, missä köli laskettiin 10. lokakuuta 1936. Alus laskettiin vesille 27. maaliskuuta 1937 ja otettiin palvelukseen 13. syyskuuta 1937.
Palvelus

Alus vaurioitui 8. lokakuuta 1939 Terschellingin edustalla omista miinoistaan. Miehistöstä sai kolme surmansa, kolme katosi ja seitsemän haavoittui. Rijkswerf Willemsoordilla Den Helderissä tehtyjen korjausten jälkeen alukselle tehtiin Gustolla Schiedamissa uusi perä. Alus palautettiin palvelukseen 17. huhtikuuta 1940.
Alus ei liittynyt vanhaan viirikköönsä, vaan se saattoi 10. toukokuuta sukellusvene Hr. Ms. O 13:n Britteinsaarille. Alus suojasi 29.-31. toukokuuta Cherbourgiin ja takaisin matkustaja-alus Batavier II:n, joka nouti 280 alankomaalaista lentäjää ja jalkaväkisotilasta.
Alus modernisoitiin 1940, minkä jälkeen se liitettiin Milford Haveniin sijoitettuun Britannian kuninkaallisen laivaston 11. raivaajalaivueeseen. Myöhemmin alus oli vuonna 1941 muutamana kuukauden 9. raivaajalaivueessa Portlandin edustalla. Laivueissa alus oli pääasiassa poijualuksena merkiten raivattua väylää. Lokakuusta 1941 alkaen aluksella oli muutamia aktiivisempia kuukausia, kun se raivasi akustisia herätemiinoja Harwichin ja Wightin edustoilta.
Alus siirrettiin myöhemmin Skotlantiin, jossa se saattoi sukellusvenelaivueen aluksia. Alus poistettiin palveluksesta 26. maaliskuuta 1943 ja luovutettiin Britannian laivastolle, joka palautti aluksen maaliskuussa 1945.
Alus palautettiin palvelukseen vanhalla nimellään. Se lähti pian palvelukseen oton jälkeen Hollannin Itä-Intiaan vartioalukseksi. Palattuaan Eurooppaan alus muutettiin 1950 puominvartioalukseksi. Alus poistettiin 1961 alusluettelosta ja luovutettiin Zeekadetkorps Nederlandille. Se on romutettu.
Hirvijärvi (Pyhtää)

| Hirvijärvi |
| --- | --- |

Valtiot:  Suomi
Maakunnat:  Kymenlaakso
Kunnat:  Pyhtää,  Kouvola (Anjalankoski)
Koordinaatit:  60°34′46″N, 26°44′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kymijoen alaosan alue (14.11)
Tulo-ojat:  suo-ojia
Laskujoki:  Kymijoki 
Järvinumero:  14.111.1.015
Mittaustietoja
Pinnankorkeus:  17,7 m  
Pituus:  900 m  
Leveys:  550 m  
Rantaviiva:  2,539 km  
Pinta-ala:  30,44 ha  
Saaria:  ei saaria 
 fiHirvijärvi 
Hirvijärvi  on Kymenlaaksossa Pyhtään ja Kouvolaan kuuluneen Anjalankosken rajalla ja Vastilan kaakkoispuolella sijaitseva järvi.
Maantietoa

Järven pinta-ala on 30 hehtaaria, se on 900 metriä pitkä ja 550 metriä leveä. Se sijaitsee Hirvijärvensuolla ja sen erottaa Kymijoen Hirvikoskenhaarasta kapea Kärpänniemi. Järvellä ei ole kartan mukaan saaria, mutta se on hyvin matala ja ruohottunut. Sen rantaviivan pituus on 2,5 kilometriä. Länsirannassa sijaitsee kolme vapaa-ajan asuntoa ja järvelle tulee sekä länsi- että itärannalle yksityistiet. Pyhtään ja Kouvolan välinen kuntaraja ylittää järven niin, että pieni osa sen koillispäästä jää Kouvolan puolelle.
Virkistysarvoja

Järven ohittaa Kymijokea seuraava melontareitti, jolta voi poiketa järvelle.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) se kuuluu. Järven vedenpinnan korkeus on 17,7 metriä mpy. Vaikka Kärpänniemessä on aukkoja, joista pääsee veneellä läpi, ei aukoista vaihdu juurikaan vettä jokiuoman kanssa.
Laudatio Domini

Laudatio Domini on Joonas Kokkosen säveltämä kuoroteos kuusiääniselle sekakuorolle ja sopraanolle. Se on sävelletty vuonna 1966. Kokkonen käyttää teoksessaan kuiskauksia ja puhekuoroja.
Teos kantaesitettiin X Camden -festivaaleille Lontoossa 22.2.1967
Ensimmäinen sivu Teoksesta(Fazer)
Teoksen rakenne

Teoksessa on viisi osaa. Sanat ovat psalmeista.
1. Laudate Dominum (Allegro moderato) Ps. 148:1-4 Ylistäkää Herraa
2. Vox Domini (Adagio molto) Jumalan Ääni
3. Qui emittis fontes (Allegretto e leggiero) Ps. 104:10-15 Kuka lähetti henget
4. Reverti Jubes (Andante) Ps. 90:3-5 (3-4)
5. Alleluia (Allegro moderato) Halleluja